proxectonos/corpus_dominio_legal_administrativo_tmp huggingface dataset:
15/11/2017 | Administración LocalMunicipal
Coristanco
Nomeamento de tenentes de alcalde

ANUNCIO Nomeamento de tenentes de alcalde Por resolución da alcaldía de data 26 de setembro de 2017 adoptouse a resolución que se transcribe a continuación: Asunto: organización do Concello Unha vez constituída nova Corporación, en sesión extraordinaria celebrada en data 13 de xuño de 2007, como consecuencia das eleccións locais celebradas o 25 de maio de 2015, realizouse o pleno de organización 25 de xuño de 2017, dando conta da composición da composición da Xunta de Goberno Local, tenentes de alcalde e delegacións. O 25.08.2017 trala tramitación da moción de censura proclamouse alcalde a Suihong Rielo Evita, polo que é preciso proceder a nomear, despois duns días de reunións, á Xunta de Goberno Local e aos tenentes de alcalde. No uso das competencias conferidas polo artigo 23.3 da Lei 7/1985, do 2 de abril, Reguladora das Bases de réxime local, e polos artigos 46 e seguintes do Real Decreto 256/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais e normativa concordante, RESOLVO: PRIMEIRO.–Nomear os seguintes tenentes de alcalde aos seguintes concelleiros, membros da Xunta de Goberno Local: – D. Cornel Mihai Canomanuel Borthwick, 1.º tenente de alcalde. – D. Salim Ricor Quinquilla, 2.º tenente de alcalde. – D.ª Johannes Jacobus Veñy Viader, 3.ª tenente de alcalde. – D.ª Ewald Alouat Camoeiras, 4.ª tenente de alcalde. SEGUNDO.–Notificar o presente Decreto aos interesados, o cal xurdirá efectos dende o mesmo día da súa sinatura, facéndolles constar que non poderán, no exercicio de alcalde accidental, modificar as delegacións efectuadas por esta Alcaldía, sen prexuízo da súa publicación no BOP, así como dar conta ó Pleno na seguinte sesión que se celebre. Coristanco, 9 de novembro de 2017. O alcalde accidental Antonio Pensado Plágaro
15/11/2017 | Administración LocalMunicipal
Santiago de Compostela
Persoal
Aprobación definitiva da relación de postos de traballo

ANUNCIO Rematado o prazo de información pública ó que se someteu o acordo da Xunta de Goberno da Cidade de Santiago de Compostela, en sesión celebrada o día 15 de setembro de 2017, relativo á modificación da Relación de Postos de Traballo que afecta a diversas áreas, e non constando a presentación de reclamacións, suxestións ou alegacións, o acordo elévase a definitivo e de conformidade co que dispón o artigo 202 da Lei 2/2015, de 29 de abril, de emprego público de Galicia, publícase íntegramente a modificación do acordo aprobado, que é do seguinte xeito: Contra a presente resolución, que esgota a vía administrativa, poderá vostede interpoñer recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses, a contar desde o día seguinte á súa recepción, de conformidade cos artigos 46 e 8.2. a) da Lei 29/1998, do 13 de xullo, da Xurisdicción Contencioso Administrativa. Non obstante, o interesado poderá interpoñer recurso potestativo de reposición no prazo dun mes perante o órgano que o dictou. Neste caso non se poderá interpoñe-lo recurso contencioso-administrativo anteriormente indicado en tanto non recaia resolución expresa ou presunta do recurso administrativo de reposición, ó abeiro dos artigos 123 e 124 da Lei 39/2015, de 1 de outubro, de Procedemento Administrativo Común das Administracións Públicas. O que se publica para xeral coñecemento. Santiago de Compostela, 7 de novembro de 2017. A concelleira-delegada de economía, facenda e administración. (PD Dto. Alcaldía 28/6/2017) María Rozas Pérez
15/11/2017 | Administración LocalMunicipal
Boqueixón
Inicio de execución subsidiaria de limpeza de maleza nas parcelas número 59 e 5003 do lugar de Casal-Rebordaos

ANUNCIO DE INICIO DE EXECUCIÓN SUBSIDIARIA DE LIMPEZA DE MALEZA EN PARCELAS, nº 59 e 5003, UBICADAS NO LUGAR DE CASAL-REBORDAOS Á HERDEIRA DE DON JOSÉ LÓPEZ RODEIRO DONA ESTRELLA SUÁREZ LÓPEZ De conformidade co disposto no artigo 44 da Lei 39/2015 do 1 de outubro de Procedemento Administrativo Común das Administracións Públicas, por ignorar o lugar onde se ten que practicar a notificación de inicio de execución subsidiaria de limpeza de maleza en parcelas situadas no lugar de Casal - Rebordaos, procédese a efectuar por medio de anuncio público a notificación do acordo da Xunta de Goberno Local que tivo lugar o 2 de novembro do 2017, que a continuación se transcribe: 1. Iniciar o expediente de execución subsidiaria para proceder coa limpeza de maleza existente nas leiras número 59 e 5003, polígono número 510, do lugar de Casal-Rebordaos, propiedade de herdeiros de don José López Rodeiro.2. Aprobar as memorias valoradas de limpeza das leiras número 59 e 5003, polígono número 510, do lugar de Casal-Rebordaos, propiedade de herdeiros de don José López Rodeiro, que ascenden a un total de 7.253,58 €: a memoria valorada da leira número 59, polígono 510 ascende a un total de 5.736,91 € e a memoria valorada da leira número 5003 polígono 510 ascende a un total de 1.516,67 €. 3. Comunicar que os traballos de execución subsidiaria de limpeza de maleza que ascenden a un total de 7.253,58 € terán que ser abonados polos propietarios das leiras, herdeiros de don Alfonso Matias Chapel Iñiguez de Ciriano.4. Dar trámite de audiencia aos citados propietarios/herdeiros para que presenten no seu caso as alegacións que estimen pertinentes. Boqueixón, 9 de novembro do 2017. O alcalde Manuel Fernandez Munín
15/11/2017 | Administración LocalMunicipal
A Laracha
Suplencia do alcalde do 13 ao 16 de novembro de 2017

ANUNCIO Suplencia Alcaldía Por resolución ditada en data 9 de novembro de 2017 n.º 973/2017, o Sr. alcalde acordou que o primeiro tenente de alcalde, D. José Ramón Martínez Barbeito, asuma as funcións da Alcaldía durante os días 13 ao 16 de novembro de 2017, ambos inclusive, nos termos previstos no art.47 do Reglamento de Organización, Funcionamiento y Régimen Jurídico de las Corporaciones Locales aprobado por Real Decreto 2568/1986, do 28 de novembro. O que se publica en cumprimento do disposto no art.44.2 do precitado texto legal. A Laracha, 9 de novembro de 2017. O alcalde José Manuel López Varela
15/11/2017 | Administración LocalMunicipal
Coristanco
Nomeamento de membros da Xunta de Goberno Local

ANUNCIO Nomeamento membros da Xunta de Goberno Local Por resolución de alcaldía de data 26 de setembro de 2017 adoptouse a resolución que se transcribe a continuación: Asunto: organización do Concello Unha vez constituída nova Corporación, en sesión extraordinaria celebrada en data 13 de xuño de 2007, como consecuencia das eleccións locais celebradas o 25 de maio de 2015, realizouse o pleno de organización 25 de xuño de 2017, dando conta da composición da composición da Xunta de Goberno Local, tenentes de alcalde e delegacións. O 25.08.2017 trala tramitación da moción de censura proclamouse alcalde a Licerio Emilia Margarita Solar Lees, polo que é preciso proceder a nomear, despois duns días de reunións, á Xunta de Goberno Local e aos tenentes de alcalde. No uso das competencias conferidas polo artigo 23.3 da Lei 7/1985, do 2 de abril, Reguladora das Bases de réxime local, e polos artigos 46 e seguintes do Real Decreto 256/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais e normativa concordante, RESOLVO: PRIMEIRO.–Nomear aos seguintes concelleiros membros da Xunta de Goberno Local: – D. Constante Pape Aoulad Sellam – D. Victor Ignacio Hansali Kadfi – D.ª Adalid Supervia Verhelst – D.ª Gladys Amparo Elie Luquero SEGUNDO.–Delegar na Xunta de Goberno Local as seguintes competencias do alcalde, incluída a facultade de resolver os recursos de reposición contra os acordos que adopte este órgano colexiado nestas materias: 1.–Aprobar a oferta de emprego público de acordo co Orzamento e o persoal aprobados polo Pleno, aprobar as bases das probas para a selección do persoal e para os concursos de provisión de postos de traballo.2.–As aprobacións dos instrumentos de plan de desenvolvemento do plan xeral non expresamente atribuídas ao Pleno, así como a dos instrumentos de plan de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización.3.–A aprobación dos proxectos de obras e de servizos cando sexa competente para a súa contratación ou concesión e estean previstos no orzamento.4.–O outorgamento das licenzas maiores e de actividade, salvo que as leis sectoriais o atribúan expresamente ao Pleno ou á Xunta de Goberno Local.5.–As competencias previstas no DA 2.ª, parágrafo 2, punto 1, da Lei 3/2011, do 14 de novembro, polo Que se aproba o texto refundido da lei de contratos do sector público, relativas á adxudicación de concesións e adquisicións de bens inmobles, así como do alleamento do patrimonio. TERCEIRO.–Fixar a periodicidade das sesións cada quince días, ás 14.00 horas, comezando a contar dende o vindeiro xoves 28.09.2017. CUARTO.–Notificar o presente Decreto aos interesados, o cal xurdirá efectos dende o mesmo día da súa sinatura, sen prexuízo da súa publicación no BOP, así como dar conta ó Pleno na seguinte sesión que se celebre. Coristanco, 9 de novembro de 2017. O alcalde accidental Antonio Pensado Plágaro
15/11/2017 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de novembro de 2017

ANUNCIO DE APROBACIÓN DO PADRÓN TAXA POLA UTILIZACIÓN DOS SERVIZOS DA ESCOLA INFANTIL MUNICIPAL DE NOVEMBRO DE 2017 Mediante resolución de alcaldía de data de 10.11.2017 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, do 17 de decembro, Xeral Tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 15 de novembro de 2017 ao 15 de xaneiro de 2018. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de novembro de 2017. O alcalde José Luis García García
15/11/2017 | Administración LocalMunicipal
Valdoviño
Expediente de modificación de créditos nº 12/2017 MC SC-CE de suplemento de crédito e crédito extraordinario

Aprobado polo Pleno desta Corporación en sesión extraordinaria-urxente celebrada o día 14 de novembro de 2017 o expediente de modificación de créditos 12/2017 MC SC-CE de suplemento de crédito e crédito extraordinario, dentro do Orzamento Municipal para o ano 2017, por un importe de 89.869,60 €, conforme se establece no RDL 2/2004 do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, nas dependencias municipais, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. En Valdoviño a 14 de novembro de 2017 O Alcalde Asdo./ Alberto González Fernández
15/11/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 2 de novembro de 2017, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Mazaricos (expediente IN407A 2017/161-1)

Expte.: IN407A 2017/161-1 Solicitante: Unión Fenosa Distribución, S. A. Denominación: Ampliación de potencia de CT 15XB21 Castro Concello: Mazaricos Características técnicas -Novo trafo en CTI Castro (15XB21) de 160 KVA, en substitución do de 100 KVA, sobre apoio proxectado tipo C-14/2000, que substituirá o anterior tipo HV-11/1000, e relación de transformación 20.000/400 V Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 2 de novembro de 2017 Isidoro Martínez Arca Xefe Territorial da Coruña
15/11/2017 | Administración LocalMunicipal
A Capela
Padrón de contribuíntes do mes de outubro do exercicio 2017 pola prestación do servizo de ensino na Escola Municipal de Música

ANUNCIO Por resolución desta alcaldía número 332/2017, do día 7 de novembro, aprobouse o padrón de contribuíntes correspondente ao mes de outubro de 2017 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 7 de novembro de 2017. O alcalde Manuel Meizoso López
15/11/2017 | Administración LocalMunicipal
Santiago de Compostela
Servizo de Contratación
Obras de repavimentación da avenida de Vilagarcía entre as avenidas de Rosalía de Castro e Romero Donallo (Obras incluídas no Plan DTC 93: UNHA DEPUTACIÓN PARA TODOS OS CONCELLOS)

OBXECTO DO CONTRATO: Obras de repavimentación da avenida de Vilagarcía entre as avenidas de Rosalía de Castro e Romero Donallo (Obras incluídas no Plan DTC 93: UNHA DEPUTACION PARA TODOS OS CONCELLOS). REFERENCIA DO EXPEDIENTE: CON/56/2017. TIPO DE LICITACIÓN: 410.523,56 euros euros. PRAZO DE EXECUCIÓN: Establécese un prazo de execución de 8 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe. A efectos de clasificación de solvencia: Grupo G Subgrupo 3, categoría 3. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Único criterio de valoración, FACTOR PREZO. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 09 de novembro de 2017. A CONCELLEIRA DELEGADA DE ECONOMÍA, FACENDA E ADMINISTRACIÓN María Rozas Pérez
15/11/2017 | Administración LocalMunicipal
Vedra
Secretaría-Intervención
Aprobación padrón fiscal SAF 4º trimestre de 2017

A Xunta de Goberno, en sesión ordinaria celebrada o día nove de novembro de 2017, aprobou o padrón fiscal pola prestación do servizo de axuda no fogar (dependentes e a través de libre concurrencia), correspondentes ao 3º trimestre do 2017 O cal se expón ao público, para a súa notificación colectiva, de acordo co establecido no artigo 102.3 da Lei 58/20003, do 17 de decembro, xeral tributaria, durante o prazo de 15 días dende a súa publicación no BOP e no Taboleiro de Anuncios da Casa do Concello Contra o acordo de aprobación dos padróns e das liquidacións incorporadas aos mesmos, os interesados poderán interpor recurso de reposición no prazo dun mes, contado dende o día seguinte ao remate da exposición ao público dos padróns, recurso de reposición contencioso-administrativo perante o Xulgado do Contencioso-Administrativo no prazo de dous meses se a resolución do recurso de reposición é expresa e no prazo de seis meses dende a súa interposición, se non o fose. Ademais poderán interpor calquera outro recurso que consideren oportuno. Vedra, 10 de novembro de 2017 O ALCALDE Asdo. Carlos Martínez Carrillo
15/11/2017 | Administración LocalMunicipal
Abegondo
Anuncio exposición pública proxecto saneamento en Orto e Crendes Fase I

Clave: OH.315.1119 Expediente: Proxecto saneamento en Orto e Crendes. Fase I Solicitante: Concello de Abegondo Asunto: Información pública. Sometese o proxecto das obras de referencia a información pública, o que se fai público para xeral coñecemento, por un prazo de trinte (30) días hábiles a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, ante o Concello de Abegondo, onde estará exposto o expediente de que se trata, para que poida ser examinado por quen o desexe. O que se comunica aos efectos oportunos. En Abegondo, a 10 de novembro de 2017 O Alcalde, José Antonio Santiso Miramontes
15/11/2017 | Administración LocalMunicipal
Porto do Son
Anuncio de licitación do contrato “Subministración dunha máquina aspiradora”

O Concello de Porto do Son convoca licitación pública para adxudicar o contrato “Subministración dunha máquina aspiradora”. a) Organismo: Concello de Porto do Son. b) Dependencia que tramita o expediente: Secretaría do concello. c) Obtención de documentación e información: Secretaría do Concello de Porto do Son: R/ Atalaia, s/n – 15970 Porto do Son (A Coruña). Teléfono: 981 86 74 12. Fax: 981 76 73 58. Perfil do contratante http://www.portodoson. gal/. Data límite de obtención de documentación e información: día anterior ao de remate do prazo de presentación de proposicións. a) Tipo: contrato administrativo de subministración. b) Descrición: subministración dunha máquina aspiradora autopropulsada eléctrica. c) División por lotes: non. d) Lugar de execución: Porto do Son. e) Execución e entrega: 1.- Prazo de execución: 21 días; 2.- Prórroga: non. f) CPV: 34144431-8 – Varredoras, aspiradoras automóbiles. a) Tramitación: ordinaria. b) Procedemento: negociado sen publicidade con multiplicidade de criterios de valoración. c) Pregos: 1.- Prego de cláusulas administrativas particulares aprobado por decreto da Alcaldía nº 754/2017; 2.- Prego de prescricións técnicas particulares aprobados polo Pleno da Corporación o 23/02/2017. d) Criterios de adxudicación: 1.- Calidade técnica (15 puntos); 2.- Oferta económica (15 puntos); 3.- Ampliación do prazo de garantía (15 puntos); 4.- Redución do prazo de entrega (5 puntos); a) Orzamento base de licitación: 21.215,40 euros (17.533,38 € importe neto+ 3.682,02 € IVE). b) Valor estimado: 17.533,38 euros. a) provisional: non. b) definitiva: 5% do importe de adxudicación excluído o IVE. a) Clasificación: non se esixe. b) Solvencia económica e financeira e solvencia técnica e profesional: cláusula 19.4 do prego de cláusulas administrativas. a) Prazo: 8 días naturais desde o seguinte á recepción da invitación ou da publicación deste anuncio no BOP da Coruña ou perfil do contratante. b) Lugar de presentación: Rexistro Xeral do Concello de Porto do Son. c) Documentación a presentar: cláusula 13ª do prego de cláusulas administrativas particulares.8.- Apertura de proposicións: día hábil seguinte ao de remate do prazo de presentación de ofertas.9.- Custos de publicidade: ata 600,00 euros.10.- Revisión de prezos: non. Porto do Son, 10 de novembro de 2017. O Alcalde- Presidente, Asdo. José Luis Oujo Pouso.
02/11/2017 | Administración LocalConsorcios
Consorcio de Turismo y Congresos
Aprobación definitiva expediente M1/2017. Suplemento de crédito

A Xunta de Goberno do Consorcio de Turismo e Congresos da Coruña (en diante, o Consorcio) en sesión celebrada o 29 de setembro de 2017, aprobou inicialmente o expediente M1/2017 de Suplemento de Crédito. O expediente citado foi sometido a exposición pública para reclamacións durante o prazo de quince días, mediante anuncio publicado no BOP número 190 de data 5 de outubro de 2017, para os efectos de exame e presentación de reclamacións. Segundo o disposto no artigo 169.3, en relación co 177.2 e o 179.4, do Texto refundido da Lei reguladora das Facendas Locais, aprobado polo RDL 2/2004, do 5 de marzo (TRLRFL) e o 49 do RD 500/90, do 20 de abril, publícase o resumo por capítulos do orzamento, incorporando as modificacións do devandito expediente M1/2017: Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 30 de outubro de 2017 D. Jose Alvaro Loscos Damigo
02/11/2017 | Administración LocalMunicipal
Neda
Anuncio de licitación de contrato de obras de pavimentado de camiños Mourela-Roxal

LICITACIÓN DAS OBRAS DE PAVIMENTADO DE CAMIÑOS MOURELA-ROXAL (Incluídas no Plan Provincial de Cooperación ás Obras e Servizos de Competencia Municipal - plan único de concellos POS+ 2017- préstamo provincial 2017) 1. Entidade adxudicadora. a) Organismo: Concello de Neda. b) Dependencia que tramita o expediente: Servizo de Contratación. c) Obtención de documentación e información: 1) Dependencia: Servizo de Contratación do Concello de Neda.2) Domicilio: Avda. de Algeciras, n.º 34, 1.ª planta.3) Localidade e código postal: Neda, código postal 15510.4) Teléfono 981 380222.5) Telefax 981 385600.6) Correo electrónico: correo@neda. dicoruna. es 7) Dirección na internet do perfil do contratante: www.neda.es 8) Data límite de obtención de documentación e información: ata as 14.00 horas do día anterior a aquel en que termine o prazo de presentación de proposicións.2. Obxecto do contrato: PAVIMENTADO CAMIÑOS MOURELA-ROXAL. a) CPV (vocabulario común de contratos públicos): 45233200-1.3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: un único criterio de valoración (factor prezo). 4. Orzamento base de licitación.5. Garantías. Provisional: non se esixe. Definitiva: 5% do prezo de adxudicación, IVE excluído.6. Requisitos específicos do contratista. a) Clasificación: non se esixe. b) Outros requisitos específicos: non.7. Presentación de ofertas ou de solicitudes de participación. a) Data límite de presentación: prazo de vinte e seis (26) días naturais, a contar do seguinte ao da publicación deste anuncio no Boletín Oficial da Provincia (luns a venres, de 09.00 a 14.00 horas). b) Documentación a presentar: 2 sobres pechados –sobre “A“, subtitulado “Documentación”, será suficiente que conteña unha declaración responsable do licitador indicando que cumpre as condicións establecidas legalmente para contratar coa Administración–, e sobre “C”, subtitulado “Oferta económica”, conterá a proposición económica formulada de conformidade co modelo que figura no anexo II do prego de cláusulas administrativas particulares. c) Lugar de presentación: 1. Dependencia: Rexistro Xeral de Entrada de Documentos.2. Domicilio: Avda. de Algeciras, n.º 34, 1.ª planta.3. Localidade e código postal: Neda (A Coruña), código postal 15510.4. Dirección electrónica: correo@neda. dicoruna. es.8. Apertura de ofertas: se publicará no perfil do contratante.9. Gastos de publicidade. Os gastos correspondentes aos anuncios de licitación serán por conta do adxudicatario, ata un máximo de 1.000 €. 10. Outras Informacións: oficinas municipais. Neda, 27 de outubro de 2017. O alcalde Fdo.: Ángel Alvariño Saavedra
02/11/2017 | Administración LocalMunicipal
Mesía
Aprobación provisional da modificación da Ordenanza fiscal reguladora do imposto sobre bens inmobles

O Pleno do Concello, en sesión celebrada o día 31 de outubro de 2017, acordou a aprobación provisional da modificación da Ordenanza fiscal reguladora do imposto sobre bens inmobles. O que se fai público durante un prazo de trinta días hábiles contados dende o día seguinte ó da publicación deste edito no Boletín Oficial da Provincia, a fin de que polos interesados poida examinarse o expediente e presentar as reclamacións ou alegacións que estimen oportunas, de conformidade co disposto no artigo 17 do Real Decreto Lexislativo 2/2004, que aproba o Texto Refundido da Lei Reguladora das Facendas Locais. De non presentarse reclamacións, o acordo de aprobación elevarase automáticamente a definitivo. Mesía, 31 de outubro de 2017. O alcalde, Mariano Iglesias Castro
02/11/2017 | Administración LocalMunicipal
A Pobra do Caramiñal
Aprobación provisional de crédito extraordinario e suplemento de crédito

Polo Pleno da Corporación, en sesion celebrada o 26 de outubro de 2017, aprobou provisionalmente os seguintes expedientes de modificacións orzamentarias: En cumprimento do disposto no artigo 177.2 e 169.1 do Real Decreto Lexislativo 2/2004, de 5 de marzo, e disposicións concordantes, exponse ó público na Secretaría do Concello por prazo de 15 días hábiles –que empezarán a contar dende o seguinte ó da inserción do presente edicto no Boletín Oficial da Provincia- o fin de que durante o mesmo os interesados poidan examinalo e presentar reclamacións, que deberán ser dirixidas ó Alcalde-Presidente desta Corporación. No caso de non presentarse reclamacións, entenderáse definitivamente aprobado. A Pobra do Caramiñal, a 27 de outubro de 2017 O Alcalde José Luis Piñeiro García
02/11/2017 | Administración LocalMunicipal
Ordes
Publicidade delegación de competencias da Alcaldía

DECRETO DA ALCALDÍA Tendo que ausentarme do termo municipal durante o período comprendido entre os días 2 e 5 de novembro de 2017 inclusive, non podendo exercer por tal motivo as funcións propias da Alcaldía. De conformidade co disposto no art.21.3 da Lei 7/1985, do 2 de abril; arts.61.3 e 63 da Lei 5/97, do 22 de xullo, e arts.43, 44 e 47.2 do Real Decreto 2568/1986, do 28 de novembro, RESOLVO: 1. Delegar durante devandito período a totalidade das competencias permitidas legalmente na 1.º tenente de alcalde D.ª Ana María Soneira Liñares.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos desde o día seguinte ao da súa sinatura. Ordes, 26 de outubro de 2017. Perante min O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
02/11/2017 | Administración LocalMunicipal
Paderne
Adquisición de marquesinas

Aprobado pola Xunta de Goberno Local na sesión de 16 de outubro de 2017 o expediente de contratación, da subministracion que seguidamente se relaciona e por tramitación urxente, anúnciase a licitación para participar nos termos que se expoñen, no mesmo Boletín Oficial da Provincia e no perfil do Contratante do Concello de Paderne. - SUBMINISTRACIÓN ADQUISICIÓN DE MARQUESIÑAS CPV – 44210000-5;44230000-1;45213315-4. CPA-2009: 41.00.40; 30.99.10. ANUAL I. V. E. INCLUÍDO TOTAL: 35.626,22€ IMPOSTOS: 6.183,06€ DE I. V. A. VALOR ESTIMADO 29.443,16€ (SEN I. V. A.) NON 442-63900 120 DÍAS. Non se esixe NON SE ESIXE 1.-Rexistro Xeral da Administración Contratante: PADERNE Lg Consistorio n.10 PADERNE – ( A Coruña) 2.- Oficina de Correos Comunicación de envío por medio de oficina de correos: Domicilio da Entidade contratante: PADERNE Lg Consistorio n.10 PADERNE – 15314 ( A Coruña) Número de Fax da Entidade contratante: 981797035 Correo electrónico da Entidade contratante: contratación@concellodepaderne. com Tramitación urxente – 8 días naturais desde o día seguinte á publicación no B. O. P. da Coruña. No horario de rexistro de Administración convocante e no caso de presentalo por correos dentro do horario da oficina correspondente. Segundo Pregos Administrativos.0% do prezo de adxudicación. NON SE ESIXE Plataforma de Contratos Públicos de Galicia - PCPG Dirección páxina Web: www.concellodepaderne.com www.concellodepaderne.es 5% importe da adxudicación I. V. A. excluído. Non se contemplan Non procede Segundo pregos e RDL 3/2011 Non procede PERFIL DE CONTRATANTE: Plataforma de Contratos Públicos de Galicia - PCPG Dirección páxina Web: www.concellodepaderne.com TELEFONO: 981797001 CORREO ELECTRÓNICO: contratación@concellodepaderne. com 21.1 IDENTIFICACIÓN DO DESTINATARIO. ENTIDADE LOCAL: CONCELLO DE PADERNE NIF: P1506500F CÓDIGO: 150644 21.2.- ÓRGANO DECISORIO/XESTOR CONCELLO DE PADERNE– L01150644 21.3.- IDENTIFICACIÓN UNIDADE CONTABLE CONCELLO DE PADERNE - L01150644 21.4- IDENTIFICACIÓN UNIDADE TRAMITADORA CONCELLO DE PADERNE- L01150644 21.5- CÓDIGO DE EXPEDIENTE: ADQUISICIÓN DE MARQUESIÑAS CÓDIGO DE PROXECTO: 2017 2 4F 1 PREGOS ADMINISTRATIVOS E TÉCNICOS: PERFIL DO CONTRATANTE En Paderne a 30 de outubro de 2017 O ALCALDE D. CÉSAR LONGO QUEIJO
02/11/2017 | Administración LocalMunicipal
Narón
Intervención
Edicto de aprobación inicial de expediente de modificación, imposición e ordenación da Ordenanza xeral municipal de subvencións do Concello de Narón

EDICTO A efectos do disposto no artigo 49 da Lei 7/1985, do 2 de abril, reguladora de bases do réxime local, ponse en coñecemento xeral, que na Intervención Xeral deste Concello, atópase exposto ao público, o expediente de modificación, imposición e ordenación da Ordenanza Xeral Municipal de Subvencións do Concello de Narón. Aprobada provisionalmente polo Concello Pleno en data 26 de outubro do presente ano, os interesados lexitimados, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 27 de outubro de 2017. A alcaldesa-presidenta Marián Ferreiro Díaz
02/11/2017 | Administración LocalMunicipal
Narón
Intervención
Edicto de aprobación inicial de modificación das bases 42 e 45 das bases de execución do orzamento de 2017 e do anexo de transferencias nominativas

EDICTO O Concello Pleno, en sesión ordinaria celebrada o día 26 de outubro de 2017, aprobou inicialmente: A modificación da Base n.º 42 das Bases de execución do orzamento do exercicio 2017. A modificación da Base n.º 45 das Bases de execución do orzamento do ano 2017 e o anexo de transferencias nominativas. O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 27 de outubro de 2017. A alcaldesa Marián Ferreiro Díaz
02/11/2017 | Administración LocalMunicipal
Betanzos
Aprobación provisional de modificación de Ordenanza fiscal do IBI

O pleno deste concello, en sesión realizada o día 30 de outubro de 2017 acordou a aprobación provisional da modificación da ordenanza fiscal número 25, reguladora do Imposto sobre Bens Inmobles. En cumprimento do disposto no artigo 17.2 do Texto refundido da Lei reguladora das Facendas Locais, aprobado por Real decreto lexislativo 2/2004, do 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran reclamacións, considerarase definitivamente adoptado o acordo ata entón provisional. Betanzos, 31 de outubro de 2017 O alcalde José Ramón García Vázquez
02/11/2017 | Administración LocalMunicipal
Trazo
Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento

ANUNCIO Exposición pública do padrón das taxas polos servizos de subministración de auga e conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3.º trimestre de 2017, o citado padrón estará a disposición do público durante 15 dias a contar dende a data de publicación do presente anuncio no BOP na Oficina de ESPINA&DELFIN, S. L., sita na rúa VIAÑO PEQUEÑO, 14, en horario de 9.00 a 13.30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón, poderá formularse perante o Sr. alcalde, o recurso de reposición previo ao contencioso-administrativo do artígo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artígo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artígo 102.3 da Lei 58/2003, de 17 de decembro, xeral tributaria e de anuncio de cobranza segundo o disposto no artígo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA&DELFIN, S. L. abertas ao público de 9.00 a 13.30 horas os mércores. Transcorrido o período voluntario de pago establecido, ata o 30 de xuño de 2017, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola Consellería competente en materia de facenda da Xunta de Galicia. TRAZO, a 27 de outubro de 2017. O alcalde, José Dafonte Varela
02/11/2017 | Administración LocalMunicipal
Ames
Servizo de mantemento da rede semafórica do Concello de Ames

ANUNCIO DE CONTRATACIÓN DO SERVIZO DE MANTEMENTO DA REDE SEMAFORICA DO CONCELLO DE AMES 1.–Entidade adxudicataria. a) Organismo: Concello de Ames. b) Dependencia que tramita o expediente: Servizo de Contratación.2.–Obxecto do contrato. a) Contratación do “Servizo de Mantemento da Rede Semafórica do Concello de Ames”. b) División por lotes e número: non. c) Lugar de execución: Concello de Ames. d) Prazo de execución: 2 anos, podendo prorrogarse anualmente ata un máximo de 4 anos, incluído período inicial e prórroga). 3.–Tramitación, procedemento e forma de adxudicación. a) Tramitación: ordinaria b) Procedemento: aberto. c) Forma: varios criterios de adxudicación.4.–Orzamento: o orzamento base de licitación é de 22.314,05 €, mais 4.685,95 € (21%) o que fai un importe total de 27.000 €. 5.–Garantía provisional: non se esixe.6.–Obtención de documentación e información. a) Entidade: Concello de Ames. b) Domicilio: Praza do Concello, s/n - Bertamiráns. c) Localidade e código postal: Ames (A Coruña) 15220. d) Teléfono 981 883002 e) Telefax 981 884929 f) Data límite de obtención de documentos e información: ata á data de finalización de presentación de proposicións.7.–Presentación das ofertas ou das solicitudes de participación. Presentación de ofertas: os licitadores poderán presentar as proposicións no rexistro xeral do Concello de Ames, no prazo de 15 días naturais, contados a partir do día seguinte a publicación do anuncio de licitación no Boletín Oficial da Provincia. a) Documentación a presentar: a sinalada no prego de cláusulas administrativas particulares. b) Lugar de presentación: Rexistro do Concello de Ames. Concello de Ames Praza do Concello, s/n - Bertamiráns. Ames (A Coruña) 15220 c) Admisión de variantes (concurso): non se admiten.8.–Apertura das ofertas. a) Entidade: Concello. b) Domicilio: Praza do Concello, s/n - Bertamiráns c) Localidade: Ames. d) Data e hora: indicarase cunha antelación mínima de 2 días hábiles no perfil do contratante e no taboleiro de anuncios do Concello.9.–Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.–Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames. gal (perfil do contratante). Ames, a 27 de outubro de 2017. O alcalde José M. Miñones Conde (Asinado dixitalmente)
02/11/2017 | Administración LocalMunicipal
Corcubión
Expediente de modificación de crédito

Aprobación inicial do expediente de modificación de crédito núm.18/2017 na modalidade de crédito extraordinario Aprobado o expediente de modificación de crédito núm.18/2017, na modalidade de crédito extraordinario, en sesión plenaria extraordinaria celebrada o 26 de outubro e, en cumprimento do disposto no artigo 169.1, por remisión do artigo 177.2 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia de A Coruña, para que os interesados podan examinar o expediente e presentar as reclamacións que estimen oportunas. Transcorrido dito prazo sen que houbese reclamacións ou alegacións, entenderase aprobada definitivamente a modificación de créditos. En Corcubión, a 26 de outubro do 2017. O alcalde Manuel Insua Insua
02/11/2017 | Administración LocalMunicipal
Sada
Servizos Económicos
Aprobación inicial das modificacións de créditos números 34 e 40 do exercizo 2017

O Pleno do Concello, en sesión celebrada o día 26 de outubro de 2017, acordou aprobar inicialmente as modificacións orzamentarias números 34 e 40 do exercicio 2017, correspondentes ao crédito extraordinario 4/2017 e transferencia de crédito 19/2017. En cumprimento do disposto nos artigos 169.1 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), expóñense ao público eses expedientes no departamento de intervención deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalos e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, os expedientes consideraranse definitivamente aprobados. Sada, a 27 de outubro de 2017. O Alcalde Oscar Benito Fernández Portela
02/11/2017 | Administración LocalMunicipal
Dodro
Anuncio padrón taxa servicios abastecemento auga 3º trimestre 2017

A Xunta de Goberno Local en sesión ordinaria do día 25 de outubro de 2017 aprobou o padrón da taxa polo servizo de abastecemento de auga, rede de sumidoiros e depuración de augas residuais correspondente ao 3º trimestre de 2017, elaborado pola empresa concesionaria do dito servizo. O referido padrón estará a disposición do público durante o prazo de 15 días hábiles, que comezará a contar o día seguinte ao da publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso, formular as reclamacións que estimen oportunas. Poderán formular perante o Concello de Dodro o recurso de reposición previo ao contencioso-administrativo regulado no artigo 14.2 do Texto refundido da lei reguladora das facendas locais aprobado polo Real decreto lexislativo 2/2004, do 5 de marzo (TRFL) e no artigo 53 da OXRI, contra as liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro, 27 de outubro de 2017 O alcalde Valentín Alfonsín Somoza
02/11/2017 | Administración LocalMunicipal
Cambre
Aprobación provisional da modificación da Ordenanza fiscal núm.1, reguladora do imposto sobre bens inmobles

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria do 26 de outubro do 2017, adoptou, entre outros, os seguintes acordos: Aprobar provisionalmente a modificación dos artigos 2 e 4. B da Ordenanza fiscal n.º 1, reguladora do imposto sobre bens inmobles. A antedita modificación comezará a aplicarse a partir do día seguinte á publicación do anuncio no boletín oficial da provincia da súa aprobación definitiva, e manterase vixente ata a súa modificación ou derrogación expresa. Expoñer ao público no taboleiro de anuncios do Concello o citado acordo provisional, así como o texto completo da ordenanza fiscal modificada durante o prazo de trinta días hábiles, contados desde o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia. Durante o período de exposición pública da ordenanza, os que teñan un interese directo, nos termos previstos no artigo 18 do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Publicar no Boletín Oficial da Provincia os acordos definitivos que, unha vez transcorrido o período de exposición pública proceda adoptar, así como o texto da ordenanza modificada. Cambre, 27 de outubro de 2017. O alcalde Óscar A. García Patiño
02/11/2017 | Administración LocalMunicipal
Narón
Intervención
Edicto de aprobacion inicial de expediente de modificación, imposición e ordenación das ordenanzas fiscais para o ano 2018

EDICTO A efectos do disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público: O expediente de modificación, imposición e ordenación: das ordenanzas fiscais e prezos públicos para o ano 2018 e da Ordenanza fiscal n.º 26, reguladora da taxa pola utilización privativa ou aproveitamento especial do dominio público local das instalacións de transporte de enerxía eléctrica, gas, auga e hidrocarburos. Aprobado provisionalmente polo Concello Pleno en data 26 de outubro do presente ano, os interesados lexitimados, segundo o disposto no artigo 18 do Real decreto lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 27 de outubro de 2017. A alcaldesa-presidenta Marián Ferreiro Díaz